text: Fjerde kolonihavehus brændt i Aabenraa
  11 november 2010 kl. 07.36
  Torsdag morgen brændte det fjerde kolonihavehus i haveforeningen på Hjelm Allé i Aabenraa.
  Siden torsdag i sidste uge har en brandstifter været på spil i haveforeningen. Tre huse og et udhus er blevet flammernes bytte.
  Flere kolonihaveejere opholder sig i kolonihaven om natten for at passe på deres huse, så brandvæsenet blev hurtigt alarmeret i morges. Alligevel blev huset voldsomt skadet af branden.
  Lokalpolitiet efterforsker sagen.
  